48. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ1α/48408 της 5/7 Οκτ. 1974 (ΦΕΚ  Β’ 981) Περί συγκροτήσεως Επιστημονικών Συμβουλίων επιλογής ιατρικού προσωπικού, υπαγωγής Γραμματείας κ.λ.π.». ΄Εχοντες υπ’ όψει: 1.Τας διατάξεις της παρ. 2 του άρθρ.2 του Ν.Δ. 40/1974 (ΦΕΚ τ.Α’ 245/74) «περί καταργήσεως και συμπληρώσεως διατάξεών τινων του Ν.Δ. 1343/1973, περί προσλήψεως ιατρικού προσωπικού εις Δημοσίας υπηρεσίας και Ν.Π.Δ.Δ. και άλλων τινών διατάξεων». 2.Την υπ’ αριθ, Ζ1α/7392/67 κοινήν απόφασιν, αποφασίζομεν: 1.Η κρίσις των ιατρών προς πλήρωσιν θέσεων των νοσηλευτικών ιδρυμάτων Ν.Δ. 2592/53 (ανωτ. σελ. 11) διενεργείται παρ’ Επιστημονικών Συμβουλίων, συγκροτουμένων δι’ αποφάσεως του Υπουργού Κοινωνικών Υπηρεσιών, ως κάτωθι: α)Α’ και Β’ Κεντρικόν Επιστημονικόν Συμβούλιον ιατρικού προσωπικού, παρά τη Γενική Δ/νσει Υγιεινής του Υπουργείου: 1)Εκ του Γενικού Δ/ντού Υγιεινής, ως αντιπροέδρου αμφοτέρων. 2)Εκ 3 εν εκάστω εν ενεργεία ή συντάξει καθηγητών ή επικούρων ή υφηγητών της ιατρικής σχολής του Πανεπιστημίου Αθηνών ή της υγειονομικής Σχολής. 3)Εκ του Προέδρου του Πανελληνίου Ιατρικού Συλλόγου ή αναπληρωτού του εν εκάστω Συμβουλίω. Σελ. 158, 22 Τεύχος 540-Σελ. 94 4)Εκ 2 ιατρών, εν εκάστω, διατελούντων ή διατελεσάντων ως Δ/ντών νοσηλευτικών ιδρυμάτων Ν.Δ. 2592/53. Η παραπομπή των θεμάτων εις έκαστον των ανωτέρω Συμβουλίων διενεργείται διά πράξεων του Γενικού Δ/ντού Υγιεινής. β)Περιφερειακόν επιστημονικόν Συμβούλιον ιατρικού προσωπικού, παρά τη Δ/νσει Κοινωνικών Υπηρεσιών Νομαρχίας Θεσσαλονίκης: 1)Εξ ενός ιατρού Δ/ντού της Επιθεωρήσεως ή Δ/νσεως Κοινωνικών Υπηρεσιών Θεσσαλονίκης. 2)Εκ 3 εν ενεργεία ή συντάξει καθηγητών ή επικούρων ή υφηγητών της ιατρικής σχολής του Πανεπιστημίου Θεσσαλονίκης. 3)Εκ του Προέδρου του Ιατρικού Συλλόγου Θεσ/νίκης. 4)Εκ 2 ιατρών διατελούντων ή διατελεσάντων ως Δ/ντών νοσηλευτικών ιδρυμάτων Ν.Δ. 2592/53. 2.Εισηγητής του Α’ και Β’ ΚΕΣΙΠ ορίζεται ο Δ/ντής Ιατρικής Αντιλήψεως ή ο νόμιμος αναπληρωτής αυτού, του δε Περιφερειακού, ιατρός της Δ/νσεως Κοινωνικών Υπηρεσιών Νομαρχίας Θεσσαλονίκης. 3.Προκειμένου το Συμβούλιον να κρίνη ή ασχοληθή με θέμα ειδικότητος μή εκπροσωπουμένης εν αυτώ καλείται και παρίσταται άνευ ψήφου, ως ειδικός εισηγητής ο καθηγητής ή επίκουρος ή υφηγητής ή ιατρός Δ/ντής νοσηλευτικού ιδρύματος της αυτής ή συναφούς ειδικότητος. 4.Η εισήγησις περί των προσόντων εκάστου υποψηφίου υποβάλλεται εγγράφως 8 ημέρας πρό της κρίσεως αυτών. 5.Γραμματεύς του Α’ και Β’ ΚΕΣΙΠ ορίζεται υπάλληλος επί βαθμώ 4ω του Κλάδου Α1 Διοικητικού, του δε Περιφερειακού επί βαθμώ 6ω του αυτού κλάδου. 6.Η θητεία των μελών του Συμβουλίου ορίζεται διετής. 7.Η αρμοδιότης και εν γένει λειτουργία των ανωτέρω Συμβουλίων διέπεται υπό των διατάξεων του Ν.Δ. 3366/1955 (ΦΕΚ Α’ 258/55) (τόμ. 34Α σελ. 525) και υπό του από 8-9/5/1958 Β.Δ/τος (ανωτ. αριθ. 22) ως τούτο ετροποποιήθη και συνεπληρώθη μεταγενεστέρως. 8.Η παρά τω Α.Υ.Σ. υφισταμένη Γραμματεία του Κεντρικού Επιστημονικού Συμβουλίου, λειτουργεί εφεξής παρά τη Γενική Δ/νσει Υγιεινής, εις την αρμοδιότητα δε ταύτης προσήκει παν θέμα αναγόμενον εις τούτο, εν οις και η μέριμνα συντάξεως και αποστολής εις το Συμβούλιονν ή εις τον εκάστοτε οριζόμενον υπ’ αυτού εισηγητήν, του ατομικού δελτίου προσόντων εκάστου υποψηφίου. 34.Β.β.48 Προσωπικό Νοσηλευτικών Ιδρυμάτων